༄༅། །ཆོས་ཐོན་ཐོའི་ཚུལ་བཞུགས་སོ། །
ཨོཾ་སྭསྟི། རྒྱལ་བ་ཀུན་གྱི་ཡེ་ཤེས་གཟུགས། །དྲིན་ཆེན་བླ་མར་གུས་བཏུད་དེ། །
རྣམ་དཀར་དགེ་བའི་ལས་ཕྲ་མོ། །སྒྲུབ་ཚུལ་ཡི་རང་གསོས་སུ་བྲི། །
སྤྱིར་དགེ་མ་སྐྱོམ། སྡིག་པ་མི་འཆབ་ཞེས་པ་ལྟར་ཡང་། མདོ་ལས་རྒྱལ་བ་ལ་སྤྲེའུས་
སྦྲང་རྩི་ཕུལ་བ་བཞེས་པས་སྤྲེའུ་དགའ་བས་ཤིང་ལ་གར་འཁྲབ་པས་འཕོས་ནས་དགེ་
སློང་སྦྲང་རྩིའི་ལྷར་གྱུར་པ་སོགས་ལོ་རྒྱུས་མང་བ་ལྟར། རང་གི་དགེ་ལ་ཡི་རང་དགའ་བ་
ནི་དགེ་བ་གོང་འཕེལ་གྱི་རྒྱུར་གསུངས་པ་དང་། དགོན་གནས་འདིའི་བླ་མ་སྔོན་མ་རྣམས་
ཀྱིས་བསྙེན་སྒྲུབ་དང༌། མར་མེ་དར་ཅོག་རྡོ་འབུམ་སྐོས་པ་སོགས་ཚོགས་བསོགས་གང་
བྱས་ལ་ཆོས་ཐོན་ཐོ་ཞེས་པའི་ཡི་གེ་དམ་དུམ་མང་དུ་བཀོད་འདུག་པའི་མཇུག་མཐུད་
དང་སླད་མ་རྣམས་ལ་མིག་སྲོལ་ལ་ཕན་དུ་རེ་བ་དང་སྤང་ཀློག་ལས་ཀྱི་བྱ་བ་དགེ་རྩར་
འབྲེལ་འཇོག་སྐལ་བཟང་ཕྲ་མོ་རེའི་ཐོ་ལ། རང་ཉིད་རབ་ཚེས་མྱོས་ལྡན་ལོར་སྐྱེས་ནས་
རིང་པོར་མ་ལོན་པ་ཟུར་མང་ཚེར་ལུང་དྲུང་པ་ཀརྨ་སྒྲུབ་རྒྱུད་ཉི་མ་ལས་དབང་འབྲེལ་
ཐོབ་ནས་མིང་བསམ་པ་ལྷུན་འགྲུབ་ཐོག་གསུང་པ་དང༌། དཔལ་ཡུལ་གཟི་འགག་མཆོག་
སྤྲུལ་འཇམ་དབྱངས་ཤེས་རབ་ཆོས་ཀྱི་སྣང་བ་ལས་ཚེ་དབང་དང་མིང་འཇམ་དབྱངས་རྒྱ་
མཚོ་གནང་ཁྱད་པར་སྐྱབས་རྗེ་ཆོས་ཀྱི་ཉི་མས་སྐྱེ་སྤྲུལ་གྱི་མིང་གིས་དབུག་དབྱུང་ཞིང་
དགོན་སར་བཀོད་པ་ནི། དལ་འབྱོར་འཁོར་ལོ་བཞི་ལྡན་ལས་སྔོན་ཡང་བསོད་ནམས་
བསགས་པའི་འབྲས་བུར་མངོན་ཞིང་རྗེ་འདི་སྲིད་མཚོ་སྒྲོལ་བའི་དེད་དཔོན་དུ་འགྱུར
བའི་བཀའ་དྲིན་ཐོག་མའོ། །འཛི་སྒར་མཆོག་སྤྲུལ་ངག་དབང་བསྟན་པའི་ཉི་མ། འབྲུག་
366

ཆོས་ཐོན་ཐོའི་ཚུལ།
པ་ཡོངས་འཛིན་ཤེས་བྱ་ཀུན་གཟིགས། རང་དགོན་བླ་མ་པདྨ་འཆི་མེད། ཀུན་བཟང་བློ་
གྲོས་སོགས་ལས་ཆོས་འབྲེལ་ཅི་རིགས་ཐོབ། ཡི་གེ་འབྲི་ཀློག་ནས་འབྱུང་རྩིས་རྡིལ་
བཞག །རང་ལུགས་དཀྱིལ་འཁོར་འགའི་ལག་ལེན། ཉེར་མཁོའི་འདོན་ཆའི་བློ་འཛིན་
འདོན་ཆ་རྣམས་ཀྱི་བཀླག་ལུང་སོགས་དགེ་བའི་གྲངས་སུ་བརྗོད། རང་ལོ་བཅོ་ལྔ་ཕན་
འདིར་ཐོས་བསམ་སློབ་གཉེར་ཤེས་འདོད་ཤིན་ཏུ་ཆེ་ཡང་སློབ་དཔོན་སུ་ཡང་མ་རྙེད།
རང་ལོ་བཅོ་ལྔ་ཆུ་སྦྲུལ་ལ་དཔལ་ཡུལ་དུ་ཕྱིན་རྗེ་བླ་མ་ཆོས་ཀྱི་ཉི་མ་མཇལ་བརྩེ་བས་
རྗེས་སུ་བཟུང་སྟེ། གནམ་ཆོས་རྫོགས་ཆེན་སངས་རྒྱས་ལག་འཆང་གི་སྔོན་འགྲོ་ཞིབ་ཁྲིད་
ཀྱིས་ལུང་འདྲེན་ཕལ་མོ་ཆེ་རྣམས་ལྗགས་བཀྲལ་མཐར་ཆགས་མཛད། སླར་རྒྱུགས་འབུལ་
ཞུས། དངོས་གཞི་ཞི་ལྷག་སོགས་རྫོགས་པར། རྩ་རླུང་དང་ཐོད་རྒལ་ཁྲ་ཁྲིད་མུན་ཁྲིད་རྨི་
ལམ་སྦྱང་བ་ལྕེ་བཙུན་སྙིང་ཐིག་བཅས། གནམ་ཆོས་དབང་ལུང་ཚར་གཉིས། འཇའ་ཚོན་
རཏྣ། བཀའ་བརྒྱད་རང་ཤར། མ་ཏིའི་སེང་གདོང་། མགོན་པོ་ཚོགས་བདག་སྟོད་སྨད་
བར་ཆ། རིན་ཆེན་གཏེར་མཛོད་ཆེན་མོ་དབང་ལུང་ཁྲིད་བཅས་ཡོངས་རྫོགས་བླ་མ་དགོངས་
འདུས་སྒྲུབ་དབང་ཆེན་མོ་བཅས་དང༌། ཁྱད་པར་རྗེ་ཆོས་ཀྱི་ཉི་མ་ཕྱོགས་ལས་རྣམ་པར་
རྒྱལ་བའི་སྡེ་ཞེས་བརྟན་མཁས་ཡོངས་སུ་རྫོགས་པའི་གནས་བརྟན་འདུལ་བ་འཛིན་པ་
ཆེན་པོ་ལས་རབ་ཏུ་བྱུང་ཏེ་དམ་ཆོས་འདུལ་བའི་སྡེ་སྣོད་ལ་སྤྱོད་པའི་སྐལ་བཟང་གིས་མི་
ལུས་དོན་དང་ལྡན་པར་གྱུར་མིང་ཐུབ་བསྟན་བཤད་སྒྲུབ་རྒྱ་མཚོ་གྲགས་པ་རྒྱལ་མཚན་
སྩལ། རྣམ་པར་འབྱེད་པའི་གཞི་ཡི་ཞལ་ལུང་ནོས། བཀའ་དྲིན་ཅན་གྱི་བླ་མ་པདྨ་ཤེས་
རབ་བཟང་པོ་ལས་སྡོམ་གསུམ་རྣམ་ངེས་ཞིབ་ཁྲིད་འགྲེལ་ཆེན་དཔག་བསམ་སྙེ་མ་ཁྲིད་
ལུང་དང་ཡོན་མཛོད་དཀའ་འགྲེལ་སྦྲག་པ་བཅས་ནོས། ཙ་འདྲར་འཇམ་མགོན་ཆོས་ཀྱི་
རྒྱལ་པོ་བློ་གྲོས་མཐའ་ཡས་པའི་སྡེ་མཇལ་ཞིང་ཆོས་འབྲེལ་རྟེན་དབང་ཙམ་ཐོབ་ཅིང་ཡིད་
ཀྱིས་དབང་བཞི་ལེན་པའི་དམིགས་པ་བྱས་ཚེ་སྤྱན་ཁྲིག་གེར་གཟིགས། རང་གིས་དམ་
367

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
ཆོས་རྣམ་དག་འགྲུབ་པ་དང་བསྟན་འགྲོར་ཕན་པའི་སྐྱབས་འཇུག་ཞུས་པས་དེ་བཞིན་
བགྱིའོ་གསུངས། དེ་རྗེས་རྨི་ལམ་དུ་མཇལ་བ་ལན་འགའ་རྨིས་ཤིང་ཆོས་ཐོབ་པ་སོགས་
རྨིས་པ་ཅུང་ཟད་བྱིན་གྱིས་རླབས་པ་ཡིན་ནམ་སེམས། པདྨ་ཤེས་རབ་བཟང་པོ་ལས་རྒྱལ་
བའི་བཀའ་འགྱུར་རིན་པོ་ཆེའི་ལུང་ཡོངས་རྫོགས་རྙིང་རྒྱུད་ཡོངས་རྫོགས། སྙིང་ཏིག་ཡ་
བཞི་ཀློང་ ཆེན་ སྙིང་ ཐིག་ གཏེར་ པོད་ སྤྱོད་འཇུག་བཤད་པ་དང་ བདེ་ སྨོན་ བཟང་ ་སྤྱོད།
གསང་འགྲེལ་ཕྱོགས་བཅུ་མུན་སེལ། ཞལ་ལུང་དགོངས་རྒྱན་མི་ཕམ་སྤྱི་དོན། མཛོད་
བདུན་ངལ་གསོ་སྐོར། སྙན་ངག་མེ་ལོང་སོགས་དང༌། ཛཿསྤྲུལ་ཀུན་བཟང་རྣམ་རྒྱལ་
ལས་རྡོ་རྗེ་སྙིང་པོའི་སྔོན་འགྲོ། སྙིང་ཏིག་ཡ་བཞིའི་ལུང་དང་བླ་མ་ཡང་ཏིག་མཁའ་འགྲོ་ཡང་
ཏིག་དབང་ཐོབ་མིང་གུ་ཡང་རང་གྲོལ་གྱིས་གསུང་། ཀློང་སྡེ་དང་སེམས་སྡེའི་དཔང་ལུང་
ནོས།
རང་ལོ་ཉི་ཤུ་སྐོར་ནས་མདོ་སྔགས་གཞུང་ལུགས་ཞུ་ས་གར་རྙེད་བྱས་དྲུག་ཅུ་ཐམ་
པར་ཚད་མ་རིག་གཏེར་ཞུས་པ་སོགས་སྔ་ཕྱི་མ་ངེས་པར་དམ་པའི་བཤེས་གཉེན་རྣམས་
གུས་པས་བརྟེན་ཏེ་དམ་པའི་ཆོས་ཉན་དུ་ཡོད་སྐབས་འདི་འདྲ་སྙེད་དཀའ་བ་ཤེས་པས་
གལ་ཆུང་མཁོ་མེད་མ་བྱས་པར་དོན་གཉེར་འབད་པ་དུ་མས་ཞུས་པ། རིག་གནས་སྐོར་
ལ་འགྲེལ་འཇོག་ཙམ་དུ་སུམ་རྟགས་ཀ་ལ་པའི་མཚམས་སྦྱོར་དང་མིང་ལོའི་རྣམ་དབྱེ།
གསོ་རིག་རྒྱུད་བཞིའི་དབང་ལུང་ཐོབ་ཅིང་རྩ་རྒྱུད་རྡེལ་བཞག་དང༌། ཕྱི་རྒྱུད་ལག་ལེན་རག་
རིམ་སྔོ་སྡུམ་ངོ་སྤྲོད་སོགས། སྐར་རྩིས་བྱེད་གྲུབ་ལྔ་བསྡུས། དུས་སྐོར། གཟའ་ལྔ་ཚེས་
སྤྱོད་སོགས་དང་། ལྷ་སྐུའི་རི་མོ། སྒར་སྨན་སྲོལ་གཉིས་ཀྱི་ཐིག་ཚད། དཀྱིལ་འཁོར་སྦྱིན་
བསྲེགས། མཆོད་རྟེན་སོགས་ཀྱི་ཐིག་ཚད། ཝརྟུ་ལཉྫ་སོགས་ཡིག་རིགས། རྣམ་འགྲེལ་
འགྲེལ་ཆེན་ལུང་དང་རིག་གཏེར་བཤད་པ་སོགས་ནོས།
ནང་དོན་རིག་པའི་སྐོར། འདུལ་བ་མདོ་རྩ་ཀཱ་རི་ཀཱ་མངོན་པ་མཛོད། དབུ་མ་རྩ་
368

ཆོས་ཐོན་ཐོའི་ཚུལ།
འཇུག་ཞི་གསུམ། མངོན་རྟོགས་རྒྱན་སོགས་བྱམས་ཆོས་ལྔ་ག་ཅུང་ཟད་བསླབ་པས་བློ་ལ་
ངེས་པོ་ནི་ཅི་ཡང་མ་བྱུང་ཞིང་དཀའ་གནད་སོགས་མི་གོ་བ་མང་མོད། གཞུང་སོ་སོའི་
གླེགས་བམ་མཇལ་ཤེས་ཤིང་གསུང་རབ་ཀྱི་དོན་རྒྱ་ཆེ་བའི་གནས་ལ་མི་སྐྲགས་ཤིང་དད་
པའི་སྤྲོ་སེམས་ཚད་མེད་པ་སྐྱེ་བ་ཙམ་བྱུང༌། བླ་མ་བསྟན་འཛིན་རྒྱ་མཚོ་བདུན་ནས་དབྱར་
གནས་ཚེ་སྡོམ་གསུམ་ཞག་ཞེ་ལྔ། ཡོན་ཏན་མཛོད་ཟླ་བ་གཉིས། གསང་སྙིང་འགྲེལ་པ་
དགོངས་རྒྱན་ཟླ་གཉིས། ཆོས་གྲགས་ཟིན་བྲིས་མདོ་སྔགས་སྨོན་ལམ། བཤེས་སྤྲིང་སོགས་
བཀའ་དྲིན་ཆེར་ཐོབ། མཆོག་སྤྲུལ་པདྨ་ནོར་བུ་ལས་འདུལ་བ་མདོ་རྩའི་ཁྲིད་ལུང༌། རྒྱ་
ཆེན་སྤྱོད་ལུགས་སེམས་བསྐྱེད། འདུས་པ་མདོ་དབང་སོགས་བཀའ་མའི་ཆོས་སྐོར་ཕལ་
ཆེར། གནམ་ཆོས་དབང་བསྒྲིགས་ཁ་ཤས་ནོས། རང་གནས་བླ་མ་ཀུན་བཟང་བློ་གྲོས་
ལས། རྡོ་རྗེ་ཕྲེང་བའི་དབང་དང་། བྱམས་ཆོས་སྡེ་ལྔ་སྤྱོད་འཇུག་མངོན་མཛོད་བཅས་ཀྱི་
དཔལ་ཡུལ་ནས་བརྒྱུད་པའི་བཤད་ལུང་ནོས།
བླ་མ་གཏེར་སྲས་ལས་རིན་གཏེར་དབང་དང་། དགོངས་འདུས་དབང་ལུང་། བཀའ་
བརྒྱད་སྒྲུབ་དབང་བཅས། ནུབ་སྤྲུལ་བློ་བཟང་གྲགས་པ་ལས་བཀའ་བརྒྱད་སྔགས་མཛོད།
འབྲུག་ལུགས་མི་འཁྲུགས་དབང་དང་པད་དཀར་གསུང་ཁ་ཤས་ནོས། དགེ་སློང་ཚུལ་
ཁྲིམས་ནོར་བུ་ལས་ཀོང་སྤྲུལ་རིན་པོ་ཆེ་ནས་བརྒྱུད་པའི་བཀའ་འགྱུར་ལུང་ཚར་གཅིག །
བཀའ་བརྒྱད་བདེར་འདུས་པོད་དགུའི་ལུང༌། བླ་མ་ཀུན་བཟང་བསྟན་འཛིན་ལས་མཁྱེན་
བརྩེ་པོད་དགུ། དངུལ་ར་ཐབས་མཁས་རྒྱ་མཚོ་ལས་བཟང་རྡོར་དབང་ལུང་ཡོངས་རྫོགས།
བློ་གྲོས་རྒྱ་མཚོ་ལས་སྨིན་གླིང་བཀའ་འབུམ་པོད་བཅུ་གསུམ། རྨུགས་སངས་དྲི་མེད་བློ་
གྲོས་ལས་ཤེས་བྱ་ཀུན་ཁྱབ་མཛོད། གནས་སྤྲུལ་བློ་གྲོས་ལས། ས་ལུགས་ཕུར་པའི་
དབང་། ཞི་ཁྲོའི་ཟབ་དབང་། ཀོང་སྤྲུལ་གསུངས་འབུམ་པོད་བཅུ། འཆམ་དཔོན་དཔལ་
ཡུལ་བྱང་འདྲེན་མདོ་སྔགས་ལས་དུས་འཁོར་འགྲེལ་ཆེན་བཅས་ནོས། ཁྱད་པར་བཀའ་
369

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
དྲིན་མཚུངས་མེད་ཁྱབ་བདག་གདོད་མའི་མགོན་པོ་རིག་འཛིན་སྣ་ཚོགས་རང་གྲོལ་ལས།
ཐེག་ཆེན་ཟབ་ཅིང་རྒྱ་ཆེའི་སེམས་སྡོམ། ཀུན་བཟང་དགོངས་པ་ཟང་ཐལ། བི་མ་ལ་དང་
པདྨའི་སྙིང་ཏིག་ཀློང་ཆེན་སྙིང་ཏིག་སྔོན་འགྲོ་དང་དངོས་གཞི་ཡེ་ཤེས་བླ་མའི་ཁྲིད་སྦྱང་
སོགས་ལན་མང༌། རྗེ་ཉིད་ཀྱི་དགོངས་གཏེར་ནོར་ལྷ་མ་གཏོགས་པ་ཡོངས་རྫོགས། ཁྱད་
པཪ་ཁྲིད་ཡིག་ སོགས་ སྙན་རྒྱུད་ ཟབ་ཁྲིད་སོགས་སྨིན་གྲོལ་ཟབ་མོས་ བརྩེ་ བས་ རྗེས་
སུ་བཟུང་སྟེ་ཐར་པའི་ལམ་སྣ་སྟོན་པའི་བཀའ་དྲིན་བྱང་ཆུབ་སྙིང་པོའི་བར་དུ་གཞལ་བའི་
གནས་ལས་བརྒལ་བའོ། །
གཏེར་སྟོན་རིན་ཆེན་གླིང་པ་ལས་རང་གཏེར་སྐོར་པོད་ཉི་ཤུ་སྐོར། འབྲུག་པ་ཡང་
འཛིན་ངག་གི་དབང་པོ་ལས་ནམ་མཁའ་འཇིགས་མེད་རིག་འཛིན་སྲོག་སྒྲུབ། སྨིན་གླིང་
རྡོར་འཛིན་མཁན་པོ་འགྱུར་མེད་ཤེས་རབ་བསྟན་དར་ལས་བླ་མ་དགོངས་འདུས་དབང་
ལུང་དང་སངས་རྒྱས་གསང་བའི་ལམ་རིམ། རྡོར་འཛིན་རྣམ་གྲོལ་རྒྱ་མཚོ་ལས། སྙིང་ཏིག་
དྲག་པོ་རྟ་ཁྱུང་བསྒྲིགས་པ། སྨོན་ལམ་རྡོ་རྗེའི་རྒྱ་མདུད་སོགས་ནོས། རང་ལོ་ང་ལྔ་ཆུ་བྱ་
ལ༑ རྫོང་གསར་བཀྲ་ཤིས་ལྷ་རྩེར་ཐུབ་བསྟན་ཡོངས་སུ་རྫོགས་པའི་མངའ་བདག་ཐུགས་
རྗེ་དང་མཁྱེན་པ་བསམ་གྱིས་མི་ཁྱབ་པ་བསྟན་པ་རིན་པོ་ཆེའི་སྲོག་ཤིང་མཚུངས་པ་མེད་
པ་འཇམ་མགོན་མཆོག་གི་སྤྲུལ་པའི་སྐུ་རིས་མེད་བསྟན་པའི་རྒྱལ་མཚན་འཇམ་དབྱངས་
ཆོས་ཀྱི་བློ་གྲོས་ལས། ཐེག་ཆེན་ཤིང་རྟ་སྲོལ་གཉིས་ཀྱི་སེམས་བསྐྱེད། མི་ཏྲའི་ཚེ་དབང་
ནས་བཟུང་གདམས་ངག་རིན་པོ་ཆེའི་མཛོད། སྤར་དུ་འཁོད་པ་ཇི་སྙེད་དང༌། ལམ་འབྲས་
ཚོགས་བཤད་རྨོར་ཆེན་ཡིག་ཆ་སོགས་རྒྱས་པ་ཤང་ ལུགས་ རྒྱུད་སྡེ་ ལྔའི་དབང་ཆེན་
སོགས་སྤར་མ་འཁོད་པ་ཅི་རིགས། དུས་འཁོར་བུ་ལུགས་དབང་ཆེན་དང༌། རྒྱུད་བཤད་
ཉིན་བདུན། གོང་ས་ལྔ་པའི་དག་སྣང་རྒྱ་ཆེན་ཉེར་ལྔ་གསང་རྫོགས་དབང་། དེ་རྗེས་རང་
ལོ་རེ་གཅིག་ལ་སྒྲུབ་ཐབས་ཀུན་བཏུས་ཀྱི་དབང་ལུང་ཡོངས་རྫོགས། འཇམ་དབྱངས་
370

ཆོས་ཐོན་ཐོའི་ཚུལ།
མཁྱེན་བརྩེའི་གསུང་འབུམ་སྤར་དུ་འཁོད་ཚད་དང་བྲིས་མ་པོད་ཁ་ཤས། རྩ་གསུམ་འོད་
གསལ་སྙིང་ཏིག །མཁྱེན་བརྩེའི་ཡང་གཏེར་སོགས་གཏེར་ཁ་ཡོངས་རྫོགས་དྲི་མེད་རྣམ་
གཉིས། སྨིན་གླིང་རྡོར་སེམས་སོགས་བཀའ་དྲིན་བསམ་གྱིས་མི་ཁྱབ་པ་ནོས།
རྒྱལ་སྲས་རིན་པོ་ཆེ་འགྱུར་མེད་རྡོ་རྗེ་ལས། སྔ་རྗེས་སྙིང་ཏིག་ཡ་བཞི་ཡོངས་
རྫོགས། ཡབ་རྗེའི་ཕྱག་རྡོར། རིན་གླིང་གཏེར་གསར་ཕལ་ཆེར། ཀློང་ཆེན་སྙིང་ཏིག་གཏེར་
པོད་གཉིས། ཀ་ཐོག་དགེ་རྩེ་པཎྜི་ཏ་འགྱུར་མེད་ཚེ་དབང་མཆོག་གྲུབ་ཀྱི་གསུངས་འབུམ་
པོད་བཅུ། བཀའ་བརྒྱད་བདེར་འདུས་དབང་ཆེན་མཁའ་ཀློང་ཡངས་པའི་ལྗགས་བསྒྲིགས་
ལྟར་སོགས་བཀའ་དྲིན་ཚད་བཟུང་མེད་པ་ནོས། དཔལ་སྤུངས་རྩ་འདྲ་ནས་འཇམ་མགོན་
སྤྲུལ་པའི་སྐུ་ལས་ཀར་ལུགས་རྒྱལ་བ་རྒྱ་མཚོའི་ལྷ་དགུའི་དབང་ཆེན་སི་རུ་རིན་པོ་ཆེ་པདྨ་
དབང་མཆོག་རྒྱལ་པོ་ལས་ཚེ་དབང་། རྗེ་དཔོན་ཚེ་དབང་རྡོ་རྗེ་ལས་ཀོང་སྤྲུལ་ནང་བརྟགས་
རྒྱུད་གསུམ་འགྲེལ་པ་གཞུང་ཆུང་གཉིས་མི་ཕམ་རིན་པོ་ཆེའི་མདོ་རྒྱན། རྒྱུད་བླ། གཉུག་
སེམས་སྐོར། ཟུར་དཔྱད་སྐོར་མན་ངག་སྐོར་འགྱེད་གཉིས་སོགས་རྒྱ་ཆེར་ནོས། ཀ༔ཐོག་
མཁན་པོ་ལེགས་བཤད་འབྱོར་ལྡན་ལས། ཤེར་ཕྱིན་རོང་ཊིཀ་གསང་འགྲེལ་སྤར་ཁབ།
བཀའ་མ་རོག་ཕུར། རོང་ཕུར། བཀའ་བརྒྱད་རྫོང་འཕྲང༌། གཤིན་རྗེ་ཁ་ཐུན་གཤེད་
དམར་གདོང་དྲུག་རྣམས་ཀྱི་གཞུང་པོད་ལུང་ཡོངས་རྫོགས། ཀཿཐོག་ཡེ་ཤེས་རྒྱལ་མཚན་
གྱི་སྒྱུ་འཕྲུལ་ལམ་རིམ་འགྲེལ་པ། གསང་རྙིང་གཡུང་ཊིཀ །བཀའ་བརྒྱད་གསང་རྫོགས་
ལུང་ཡོངས་རྫོགས་བཀའ་དྲིན་ཆེན་པོ་ཐོབས། རྟ་ཆུང་བླ་མ་ཚེ་རིང་ཆོས་འཕེལ་ལས།
སྡང་བྱ་བྲལ་བའི་ཁྲིད་ཡིག །ཤཱཀྱ་རྡོ་རྗེའི་སེམས་སྡེའི་ཁྲིད་ཡིག །ཀུན་འབུམ་པའི་གཅོད་
ཁྲིད། ཡེ་ཤེས་རྒྱལ་མཚན་གྱི་ཕྱག་ཆེན་མན་ངག་རྒྱ་མཚོ་སོགས་བཀའ་དྲིན་ཐོབ། མཁྱེན་
སྤྲུལ་རིན་པོ་ཆེའི་མདུན་ནས། མདོ་འགྲེལ་མུན་པའི་གོ་ཆ་རྣལ་འབྱོར་ཉི་མ། མཁྱེན་བརྩེ་
རིན་པོ་ཆེར་བཀའ་བབས་པའི་ཀློང་ཆེན་རབ་འབོག །ཐབས་ཞགས་པདྨའི་ཕྲེང་བ། ཡེ་
371

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽
ཤེས་རྔམ་ཀློག །རི་བོ་བརྩེགས་པ་རྣམས་ཀྱི་མན་ངག་སྙིང་པོ་ཟབ་དོན་སྙིང་པོར་དྲིལ་བའི་
ཉེ་བརྒྱུད་རྣམས་ཀྱི་ལྗགས་བཤད་ཞིབ་མོར་ནོས།
སྐྱབས་རྗེ་ཆོས་ཀྱི་ཉི་མའི་ཡང་སྲིད་ཀརྨ་མདོ་སྔགས་བསྟན་པའི་ཉི་མ་ལས།
རྗེ་ཀཿདམ་པ་ནས་བརྒྱུད་པའི་འདུས་པ་མདོ་དབང་ཆེན་མོ། ཀཿདམ་པ་དང་གཙང་སྟོན་
པའི་གསུང་སྒྲོས་པོད་བཅས་བཀའ་དྲིན་ནོས། རྨུགས་སངས་ཀརྨ་ཚེ་དཔལ་ལམ།
ཆོས་
རྒྱལ་
སྲས་འཇམ་དབྱངས་ཆོས་ཀྱི་ཉི་མ་ལས་ལམ་རིམ་ཡེ་ཤེས་སྙིང་པོའི་བཤད་པ་ཉིན་བརྒྱད།
རཏྣའི་གུར་དྲག་ལྷ་ཁྲིད་ཆགས་མེད་ཟིན་བྲི